Θεσπίζει ένα ταμείο για τη στήριξη των κρατών μελών της Ευρωπαϊκής Ένωσης (ΕΕ) για την αγορά, τη συντήρηση και την αναβάθμιση του εξοπλισμού τελωνειακών ελέγχων. Καθορίζει τους γενικούς και ειδικούς στόχους, καθώς και το μέγεθος, τη μορφή και τους κανόνες χρηματοδότησης της ΕΕ, από την 1η Ιανουαρίου 2021 έως την 31η Δεκεμβρίου 2027 — την περίοδο που καλύπτεται από το πολυετές δημοσιονομικό πλαίσιο. Οι γενικοί στόχοι του ταμείου αφορούν τη στήριξη των προσπαθειών των τελωνειακών αρχών για: την προστασία της ΕΕ και των εθνικών δημοσιονομικών και οικονομικών συμφερόντων· τη διαφύλαξη της ασφάλειας και της προστασίας εντός της ΕΕ· την προστασία της ΕΕ από το παράνομο εμπόριο· τη διευκόλυνση νόμιμων επιχειρηματικών δραστηριοτήτων. Ο ειδικός στόχος του ταμείου αφορά τη συμβολή του σε επαρκείς και ισοδύναμους τελωνειακούς ελέγχους αγοράζοντας, συντηρώντας και αναβαθμίζοντας σύγχρονο εξοπλισμό τελωνειακών ελέγχων ο οποίος να παρέχει αξιοπιστία, ασφάλεια, προστασία και να είναι φιλικός προς το περιβάλλον. Ο προϋπολογισμός του 7ετούς ταμείου ανέρχεται στο 1 006 407 000 ευρώ (τρέχουσες τιμές). Η χρηματοδότηση μπορεί να αξιοποιηθεί για την προετοιμασία, την παρακολούθηση, τον έλεγχο, τον λογιστικό έλεγχο, την αξιολόγηση και άλλες δραστηριότητες, όπως νόμιμες δαπάνες για δίκτυα τεχνολογίας πληροφοριών. Για να είναι επιλέξιμες για χρηματοδότηση, οι δραστηριότητες πρέπει να: εφαρμόζουν τους γενικούς και ειδικούς στόχους του κανονισμού· στηρίζουν την αγορά, τη συντήρηση ή την αναβάθμιση του εξοπλισμού, όπως σαρωτές ακτίνων Χ και αυτοματοποιημένα συστήματα ανίχνευσης πινακίδων κυκλοφορίας (Στο παράρτημα Ι παρατίθεται ένας ενδεικτικός κατάλογος στοιχείων) που εξυπηρετούν έναν ή περισσότερους από τους παρακάτω σκοπούς: μη επεμβατική επιθεώρηση, ανίχνευση κρυμμένων αντικειμένων σε ανθρώπους, ανίχνευση ακτινοβολίας και ταυτοποίηση ραδιονουκλιδίου, ανάλυση δειγμάτων σε εργαστήρια, δειγματοληψία και ανάλυση δειγμάτων επιτόπου, έλεγχο με φορητό εξοπλισμό χειρός. Επιλέξιμες δαπάνες Το πρόγραμμα μπορεί να χρηματοδοτήσει έως και το 80 % των συνολικών επιλέξιμων δαπανών. Οι ακόλουθες δαπάνες δεν είναι επιλέξιμες: για αγορά γης· για κατάρτιση ή αναβάθμιση δεξιοτήτων, εκτός από την εισαγωγική κατάρτιση· για υποδομές, όπως κτίρια, έπιπλα και υπαίθριες εγκαταστάσεις· για ηλεκτρονικά συστήματα, με εξαίρεση το λογισμικό, τον προγραμματισμό και τις ενημερώσεις που είναι απαραίτητα για τη χρήση ή τη διασύνδεση του εξοπλισμού· για δίκτυα ή συνδρομές, εκτός αν είναι αναγκαία για τη χρήση του εξοπλισμού· για μέσα μεταφοράς, όπως οχήματα, αεροσκάφη ή πλοία, με εξαίρεση τον κινητό εξοπλισμό τελωνειακών ελέγχων. στον εξοπλισμό ατομικής προστασίας. Οι αποδέκτες της στήριξης του ταμείου πρέπει να μνημονεύουν την προέλευση και να εξασφαλίσουν την προβολή της χρηματοδότησης. εκδίδει εκτελεστικές πράξεις για τη θέσπιση προγραμμάτων εργασίας για κάθε μία από τις δραστηριότητες του ταμείου· εκδίδει κατ’ εξουσιοδότηση πράξεις για την τροποποίηση, όπου απαιτείται, του καταλόγου δεικτών (παράρτημα II), όπως στην περίπτωση του εξοπλισμού τελωνειακών ελέγχων σε διαφορετικά χερσαία, θαλάσσια, εναέρια και ταχυδρομικά σύνορα, προκειμένου να σταθμισθεί η πρόοδος που έχει επιτευχθεί για την εκπλήρωση των διαφορετικών στόχων· προβαίνει σε τακτικές αξιολογήσεις με μια ενδιάμεση αξιολόγηση το αργότερο στα τέσσερα έτη μετά την έναρξη της χρηματοδότησης και με μία τελική μέχρι το τέλος του 2031. Οι εν λόγω αξιολογήσεις, με τις τυχόν παρατηρήσεις της Επιτροπής αποστέλλονται στο Ευρωπαϊκό Κοινοβούλιο, στο Συμβούλιο της Ευρωπαϊκής Ένωσης, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών.